**JUDEŢUL SUCEAVA**

**PRIMĂRIA MUNICIPIULUI CÂMPULUNG MOLDOVENESC**

**COMPARTIMENT RESURSE UMANE**

**Nr.\_\_\_\_\_\_\_\_ din \_\_\_ianuarie 2018**

RAPORT DE SPECIALITATE

la proiectul de hotărâre privind stabilirea salariilor de bază aferente funcțiilor publice și contractuale din cadrul aparatului de specialitate al primarului municipiului Câmpulung Moldovenesc și unitățile subordonate Consiliului Local

**al municipiului Câmpulung Moldovenesc**

Iniţiator: Primarul municipiului Câmpulung Moldovenesc.

În conformitate cu prevederile art. 11 din Legea cadru nr. 153 din 28 iunie 2017 privind salarizarea personalului plătit din fonduri publice, cu modificările și completările ulterioare, stabilirea salariilor se propune de către ordonatorul de credite conform nomenclatorului de funcții și se aprobă de Consiliul Local.

Ținând cont de prevederile Hotărârii de Guvern 937/07.12.2018 pentru stabilirea salariului de bază minim brut pe țară garantat în plată, conform căruia :

* art.1 alin.(1),începând cu data de 1 ianuarie 2019, salariul de bază minim brut pe ţară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările şi completările ulterioare, se stabileşte în bani, fără a include sporuri şi alte adaosuri, la suma de 2.080 lei lunar;
* art.1 alin.(2) prin excepţie de la prevederile alin. (1), începând cu data de 1 ianuarie 2019, pentru personalul încadrat pe funcţii pentru care se prevede nivelul de studii superioare, cu vechime în muncă de cel puţin un an în domeniul studiilor superioare, salariul de bază minim brut pe ţară garantat în plată, fără a include sporuri şi alte adaosuri, se majorează de la 2.080 lei la 2.350 lei lunar
* art.2 în aplicarea prevederilor art. 164 alin. (1^2) din Legea nr. 53/2003, republicată, cu modificările şi completările ulterioare, începând cu 1 ianuarie 2019, toate drepturile şi obligaţiile stabilite potrivit legii se determină prin raportare la nivelul de 2.080 lei al salariului de bază minim brut pe ţară garantat în plată.

Salariile de bază aferente fiecărei funcții, grad/treaptă profesională pentru gradația 0, se stabilesc prin înmulțirea coeficientului din anexă la prezenta hotărâre cu salariul de bază minim brut pe țară garantat în plată în vigoare (prin raportare la salariul de bază minim brut pe țară garantat în plată, prevăzut la art 164, alin 1 din Legea nr.53/2003 – Codul muncii republicată, cu modificările și completările ulterioare).

Pentru funcţiile de demnitate publică indemnizaţia lunară se determină în conformitate cu art. 13 alin (l) și art. 38 alin (2) lit. c) din Legea-cadru nr. 153/2017, respectiv prin înmulţirea coeficientului din anexa nr. IX cu salariul de bază minim brut pe țara garantat în plată în vigoare.

Pentru toate celelalte salarii de bază (și coeficienţii aferenţi) sunt stabilite/ stabiliţi sub nivelul indemnizaţiei de viceprimar, respectiv sub nivelul coeficientului aferent funcţiei de viceprimar.

Ca urmare a celor enumerate anterior, Compartimentul Resurse Umane consideră că în forma propusă, proiectul privind stabilirea salariilor de bază aferente funcțiilor publice și contractuale din cadrul aparatului de specialitate al primarului municipiului Câmpulung Moldovenesc și unitățile subordonate Consiliului Local al municipiului Câmpulung Moldovenesc este oportun și necesar.

Compartiment Resurse umane,

Insp.Botea Cătălina Mariana

|  |
| --- |
|  |